་ནི་སྤྲུལ་པའོ་
སྙམ་ནས་ཞབས་ལ་ཕྱག་འཚལ་བསྙེན་བཀུར་བྱས་ནས། བདག་རྗེས་སུ་གཟུང་བར་
ཞུ་ཞེས་ཞུས་ནས་གསོལ་བ་བཏབ་པས།
དེས་དཀྱིལ་འཁོར་ཆེན་པོར་དབང་བསྐུར་
ནས། གསང་བ་འདུས་པ་བཤད་པའི་རྒྱུད་དང་བཅས་པ་མ་ལུས་པ་གནང་
ངོ་། །རྒྱལ་པོ་དེས་ཀྱང་འབད་པ་བྱས་པས་དངོས་གྲུབ་བརྙེས་ཏེ། དེས་འཛམ་བུའི་
གླིང་དུ་ས་ར་ཧ་ལ་སོགས་པ་ལ་སྤེལ་ནས། སློབ་དཔོན་འཕགས་པ་ཀླུ་སྒྲུབ་ལ་སོགས་
པ་རྣམས་ཀྱང་དེའི་རྗེས་སུ་བྱུང་ངོ་། །ཞེས་གྲག་གོ། །ཕྱིས་བྱུང་བ་སློབ་དཔོན་སངས་
རྒྱས་ཡེ་ཤེས་ཞབས་ཞེས་བྱ་བ་འདི་ནི། རྒྱ་གར་ཤར་ལྷོའི་ཡུལ་སིནྡྷུ་ར་ཞེས་བྱ་
-410-

གསང་འདུས་ཡེ་ཤེས་ཞབས་ཀྱི་རྣམ་ཐར་དང་བརྒྱུད་པའི་རིམ་པ།
བར། རྒྱལ་པོ་གྷ་པ་རུ་པྲ་བྷ་ཝ་ཞེས་བྱ་བའི་སྲས་སུ་འཁྲུངས་སོ། །དེའང་བྱིས་པ་
ཉིད་ནས་གཟུགས་དང་།
ཤེས་རབ་དང་ཀུན་ཏུ་སྤྱོད་པ་རྣམ་པར་དག་པར་གྱུར་
ནས་སྒྲ་དང་སྡེབ་སྦྱོར་དང༌། ལུགས་ཀྱི་བསྟན་བཅོས་ལ་སོགས་(༢༡༣)པ་ལ་རབ་ཏུ་
མཁས་པར་སྦྱངས་སོ། །ཆེར་སྐྱེས་པ་དང་རྒྱལ་སྲིད་མཆིལ་མའི་ཐལ་བ་བཞིན་དུ་
དོར་ནས། ན་ལེནྡྲའི་ཕྱོགས་གཅིག་ཏུ་གྲོང་ཁྱེར་རྡོ་འཇོག་ཅེས་བྱ་བར། རྒྱལ་པོ་ཤྲཱི་
དྷརྨ་པཱ་ལ་ཞེས་བྱ་བས་བརྩིགས་པ་ཏྲི་ཀ་དྷྱ་ཞེས་བྱ་བའི་གཙུག་ལག་ཁང་དུ་མང་
པོས་བཀུར་བའི་སྡེ་པར་གཏོགས་པ། ཚུལ་ཁྲིམས་དང་ཡོན་ཏན་དུ་མས་མཛེས་
པ། མཁན་པོ་རྣམ་པར་སྣང་མཛད་བཟང་པོ་ཞེས་བྱ་བའི་སློབ་མའི་མཆོག །ཐུགས་
རྗེ་དང་བྱང་ཆུབ་ཀྱི་སེམས་ལ་རབ་ཏུ་གོམས་པས། བྱང་ཆུབ་སེམས་དཔའི་སྤྱོད་པ་
ལ་རབ་ཏུ་གཞོལ་བ། གཞུང་ལུགས་དུ་མའི་ཕ་རོལ་ཏུ་སོན་ཅིང་བདེ་བར་གཤེགས་
པའི་གསུང་རབ་དུ་མའི་མཛོད་འཛིན་ལ། བྱེ་བྲག་ཏུ་ཤེས་རབ་ཀྱི་ཕ་རོལ་ཏུ་ཕྱིན་
པའི་དོན་གསལ་བར་འཆད་པ། སློབ་དཔོན་བདག་ཉིད་ཆེན་པོ་སེང་གེ་བཟང་པོ་
ཞེས་བྱ་བ་མཉེས་པར་བྱས་ནས། ཤེས་རབ་ཀྱི་ཕ་རོལ་ཏུ་ཕྱིན་པའི་གཞུང་ལུགས་
མང་དུ་གསན་ཅིང་མཁྱེན་པར་མཛད་ནས། བྲམ་ཟེའི་རིགས་ཀྱི་དགེ་སློང་མ་ཡོན་
པ་དང་རྩོམ་པའི་བྱ་བ་མང་དུ་མཛད་དོ། །དེ་ནས་ཡུལ་དབུས་ནས་ནུབ་བྱང་དུ་
ཏན་བཤེས་གཉེན་གྱི་དོན་དུ་སྡུད་པའི་འགྲེལ་པ་ཡང་མཛད་ལ། གཞན་ཡང་འཆད་
དཔག་ཚད་སུམ་བརྒྱ་བགྲོད་པ་ན། ཨཽ་ཌི་ཡན་ཞེས་བྱ་བ་མཁའ་འགྲོའི་ཚོགས་ཀྱི་
བྱིན་གྱིས་བརླབས་པ་དེར་བྱོན་ནས། ནོར་བུ་གླིང་དུ་སྐུ་འཁྲུངས་པའི་སློབ་དཔོན་
ཕྱག་རྒྱ་ཆེན་པོ་གྲུབ་པ་དཔལ་སྣ་ཚོགས་གཟུགས་ཅན་ཞེས་ཀྱང་གྲགས་ལ། གསང་
མཚན་སྒེག་པའི་རྡོ་རྗེ་ཞེས་བྱ་བའི་དྲུང་དུ་བཞུགས་ནས། གསང་སྔགས་ཀྱི་དཀྱིལ་
འཁོར་དུ་མར་དབང་བསྐུར་བ་ཡང་ནོས་ལ། རྒྱུད་སྡེ་མང་པོ་ཡང་གསན་ནོ། །དེ་
-411-

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ནས་ཡང་དེ་ཉིད་ཀྱི་ཕྱོགས་ཤིག་ན།
བསམ་གྱིས་མི་ཁྱབ་པའི་མན་ངག་ཐོབ་པ་རྣལ་
འབྱོར་པ་གུ་རུ་ཞེས་བྱ་བ་ལས། རྣལ་འབྱོར་བླ་ན་མེད་པའི་དབང་བསྐུར་
དང་། རྒྱུད་དང་མན་ངག་དུ་མ་གསན་ཅིང་མཁྱེན་པར་མཛད་དོ། །དེ་ནས་ཡང་
མཚན་ཅིག་གི་མནལ་ལམ་དུ་ཨཽ་ཌི་ཡན་གྱི་བྱང་ཕྱོགས་ན་རིགས་ངན་གྱི་བུ་མོ་ཛཱ་ཏི་
ཛ་བ་ཞེས་བྱ་བའི་རིགས་སུ་སྐྱེས་པ་རྣལ་འབྱོར་མ་ལགྣི་སེ་ན་ཞེས་བྱ་བ་ཡོད་ཀྱི། དེའི་
དྲུང་དུ་སོང་ཤིག་དང༌་། ཁྱོད་ཀྱི་དོན་འགྲུབ་པར་འགྱུར་རོ། །ཞེས་ལུང་བསྟན་པ་
ཐོས་ནས་སད་པའི་ཚེ་དེར་བྱོན་ནས། དེ་མཉེས་པར་བྱས་ཏེ། གདམས་པ་དང་
རྗེས་སུ་བསྟན་པ་མང་དུ་གསན་ནོ། །དེ་ནས་ཡང་རྒྱ་གར་ནུབ་ཕྱོགས་ཛཱ་ལནྡྷ་རའི་
གྲོང་ཁྱེར་དཀོན་མཆོག་འཛིན་ཅེས་བྱ་བ་ན། ཛམྦྷ་ལ་གྲུབ་པ་ཆུ་བོའི་རྒྱུན་ལྟ་བུའི་
ཏིང་ངེ་འཛིན་ཐོབ་པའི་སློབ་དཔོན་བྱིས་པའི་ཞབས་ཞེས་བྱ་བའི་དྲུང་དུ་བྱོན་ནས་
མཉེས་པར་བྱས་ཏེ། ཤེས་རབ་ཀྱི་རྒྱུད་གཙོ་བོར་གྱུར་པའི་རྒྱུད་དང་། གཞུང་མང་
དུ་གསན་ཅིང་། མཁྱེན་པར་མཛད་ནས་ནན་ཏན་དུ་མཛད་དོ། །དེ་ནས་ཡང་རྒྱ་
གར་ལྷོ་ཕྱོགས་ཀོང་ཀ་ན་ཞེས་བྱ་བར་ཐབས་ཀྱི་རྒྱུད་ལ་རབ་ཏུ་མཁས་པ། ཏིང་ངེ་
འཛིན་མཆོག་དང་ལྡན་པ་སློབ་དཔོན་ཆེན་པོ་བ་ལི་པ་ཏ་ཞེས་བྱ་བ་བཞུགས་པ་
ལ། སློབ་མ་བྲམ་ཟེ་ས་ར་ཧ་དང་། རྗེའུ་རིགས་མཉྫུ་ཤྲཱི་ལ་སོགས་པ་རྫུ་འཕྲུལ་དང་
ལྡན་པའི་འཁོར་ཡང་དུ་མ་ཡོད་ལ། དེ་རྣམས་ཀྱི་འཚོ་བའི་ཡོ་བྱད་ལྷ་མོ་ནོར་རྒྱུན་
མས་གསེར་མན་ཆ་བཅུ་དང༌། མུ་ཏིག་ཆུན་པོ་རེ་དང༌། ཀརྴ་པ་ནི་སུམ་བརྒྱ་སྦྱོར་
རོ། །བླ་མ་དེའི་དྲུང་དུ་འོངས་ནས། གསང་བ་འདུས་པ་ལྷ་སུམ་ཅུ་རྩ་གཉིས་ཀྱི་
དབང་ཡང་མནོས་ལ་རྩ་བའི་རྒྱུད་ཚར་བཅོ་བརྒྱད་གསན། བཤད་རྒྱུད་དང་སྒྲུབ་
ཐབས་མན་ངག་དང་བཅས་པ་དུ་མ་གསན་ནོ། །དེ་ལྟ་ནའང་གསང་བ་འདུས་པའི་
རྩ་རྒྱུད་ལ་དཀའ་བའི་གནས་བཅོ་བརྒྱད་བྱུང་ནས། (༢༡༤)བླ་མ་ལས་ཞུས་ཀྱང་ཐེ་
-412-

གསང་འདུས་ཡེ་ཤེས་ཞབས་ཀྱི་རྣམ་ཐར་དང་བརྒྱུད་པའི་རིམ་པ།
ཚོམ་མ་ཆོད་པས། དཔལ་རྡོ་རྗེ་གདན་དུ་བྱོན་ནས། བྱང་ཆུབ་ཆེན་པོ་ལ་གསོལ་
བ་བཏབ་པས། ནམ་མཁའ་ལས་སྒྲ་ཞིག་བྱུང་ནས།
རིགས་ཀྱི་བུ་ཁྱོད་འཇམ་པའི་
རྡོ་རྗེ་ཚོལ་ཅིག་དང་དེས་བྱིན་གྱིས་བརླབས་ཏེ། ཐེ་ཚོམ་མ་ལུས་པ་བྲལ་བར་འགྱུར་
རོ། །ཞེས་ལུང་བསྟན་པ་ཐོས་ནས། སློབ་དཔོན་བ་ལི་པ་ཏ་ལ་ཞུས་ནས། འཇམ་
པའི་རྡོ་རྗེ་རྒྱའི་ཡུལ་རི་བོ་རྩེ་ལྔ་ལ་བཞུགས་པས་དེར་མཆི་བར་ཞུས་པས་གནང་
ནས། རྡོ་རྗེ་གདན་ལས་ལམ་ཕྱུང་སྟེ། བྱང་ཕྱོགས་སུ་བྱོན་པ་དང༌། ཀུ་པའི་ཚལ་
ཞེས་བྱ་བའི་ནགས་མཐོང་བ་ཞིག་ན། ཁང་བུ་ཞིག་གི་དྲུང་ན་བུད་མེད་ཅིག་
དང༌་། ཁྱི་མོ་ཞིག་གནས་པ་དང་། དེ་དང་ཉེ་བ་ན་བཙུན་པ་ཞིག་ཆོས་གོས་ཀྱིས་
ཐོད་བྱས་ནས་ཞིང་རྨོད་ཅིང་འདུག་པ་གཟིགས་པས། ཀྱེ་མ་རབ་ཏུ་བྱུང་བ་བུད་
མེད་དང་བཅས་ཤིང་ཞིང་རྨོད་པ་འདི་འདྲ་བྱུང་བས་བསྟན་པ་ཉམས་སོ་སྙམ་དུ་
དགོངས་ནས་ཐུགས་སྐྱོ་བར་གྱུར་ཏོ། །དེ་ལྟ་ནའང་ཉི་མའི་གུང་དུས་ལ་བབ་
པས།
དེར་བྱོན་ནས་བསོད་སྙོམས་མཛད་པར་དགོངས་པ་དང་། བཙུན་པ་དེ་ན་
རེ། སློབ་དཔོན་ལ་ཆོས་སྟོན་ཟོ་ལ་སོང་ཟེར་བ་དང་།
སློབ་དཔོན་གྱིས་བཞུགས་
པ་དང་། བཙུན་པ་དེས་བུད་མེད་ལ་རབ་ཏུ་བྱུང་བ་འདི་ལ་དྲོ་དྲངས་ཤིག་ཅེས་བསྒོ་
བས། བུད་མེད་དེས་ཉ་རྒྱ་ཁྱེར་ནས་ཆུ་ཕྲན་གཅིག་ལ་ཉ་བཤོར་ཏེ་དེ་བཙོས་
ནས། ཁྱི་མོའི་མདུན་དུ་ཤིང་ལོ་བཞག་ནས་ཆོས་སྟོན་དྲོངས་ཤིག་ཅེས་བསྒོ་བས། ཁྱི་
མོ་སྐྱུགས་པ་དང་། དེ་སྔར་གྱི་ཉ་དང་བཅས་ཏེ་དྲངས་པས་སློབ་དཔོན་གྱི་ཆེད་དུ་
དམིགས་པའི་ཤ་དང༌། མི་གཙང་བར་དགོངས་ནས་མ་གསོལ་ལོ། །ལོ་རྒྱུས་གཞན་
ལས་ནི། བུད་མེད་དེས་བྱེའུ་མང་པོ་བསད་ནས་ཤ་ཚོད་བྱས་ཏེ།
དྲངས་པས་མ་
གསོལ་བ་དང་། བུད་མེད་དེས་སེ་གོལ་གཅིག་གཏོགས་པས་ཚོད་མ་ལས་བྱེའུ་རྣམས་
འཕུར་ཏེ་སོང་བས། སློབ་དཔོན་ཡང་ཐེ་ཚོམ་དུ་གྱུར་ཏོ། །ཞེས་གྲག་གོ། །དེ་ནས་
413

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
བཙུན་པ་དེ་ན་རེ། ཀྱེ་མ་འཛམ་བུ་གླིང་པ་ཟེར་ནས། ཕལ་པའི་ཟས་བྱིན་ཞེས་བསྒོ་
བས་འབྲས་ཆན་ཞོ་དང་བཅས་པ་དྲངས་པ་དང་། སློབ་དཔོན་གྱིས་གསོལ་
ནས། ཡང་གཤེགས་པར་དགོངས་པ་དང༌།
བཙུན་པ་དེ་ན་རེ་ད་འདི་ནས་ཕར་
སོང་ཡང་དོ་ནུབ་སྡོད་ས་མི་རྙེད་ཀྱིས། སང་སོང་ཤིག་ཟེར་བ་དང་བཞུགས་
སོ། །བཙུན་པ་དེ་ནི་གཞན་དུ་སོང་ངོ་། ། དེར་སློབ་དཔོན་གྱིས་གསང་བ་འདུས་པ
ཞལ་ཏོན་དུ་བཏོན་པ་དང་། གང་དུ་སློབ་དཔོན་གྱིས་མི་ཤེས་པའི་སར་སླེབས་པ་
དང༌་། བུད་མེད་དེ་མི་མགུ་བའམ། མ་རངས་པའི་རྣམ་འགྱུར་རེ་བྱས་པ་
དང༌་། སློབ་དཔོན་གྱིས་འདི་གཞན་གྱི་སེམས་ཤེས་པའི་མངོན་ཤེས་དང་ལྡན་པར་
ངེས་སྙམ་ནས། འདིས་ཐེ་ཚོམ་ཆོད་པར་འགྱུར་སྙམ་དུ་དགོངས་ཏེ། ཕྱག་བཙལ་
ནས་གསོལ་བ་བཏབ་པ་དང་། བུད་མེད་དེ་ན་རེ་ངས་མི་ཤེས། ད་ཅིའི་བཙུན་པ་
དེ་ཤིན་ཏུ་མཁས་པ་ཡིན་པས་དེ་ལ་ཞུས་ཤིག་ཟེར་རོ། །དེ་གར་སོང་དྲིས་པས་ཆང་
ཉོར་སོང་ཟེར་རོ། །ནམ་འོང་དྲིས་པས། ཕྱེམ་རེད་འོང་ཟེར་བ་དང་བསྒུགས་པས་
ཕྱེམ་རེད་ཆང་གིས་བཟི་ནས་འཁྱོལ་བཞིན་པ་འོང་བ་གཟིགས་པས། མ་དད་ཀྱང་
ང་རྒྱལ་བཅག་སྟེ་ཕྱག་བཙལ་ནས་བདག་ལ་གསང་བ་འདུས་པ་བཤད་པར་ཞུ་ཞེས་
གསོལ་བ་བཏབ་པས། དབང་བསྐུར་ལོངས་ཤིག་ཅེས་བསྒོའོ། །བདག་གིས་དབང་
བསྐུར་ཐོབ་ཅེས་བརྗོད་པས། ང་ཉིད་ཀྱི་དབང་བསྐུར་ཐོབ་དགོས་ཞེས་གསུངས་
པས། སློབ་དཔོན་གྱིས་ཡོ་བྱད་བཙལ་ནས་དབང་བསྐུར་(༢༡༥)ཞུས་སོ། །ལོ་རྒྱུས་
གཞན་ལས་ནི་ཀརྴ་པ་ན་ཡོད་པ་བུད་མེད་ལ་གཏད་པས། བུད་མེད་ཀྱིས་རྣམ་པར་
སྤྲུལ་ཏེ་ཡོ་བྱད་སྦྱར་ཞེས་གྲག་གོ། །དེར་སྟོན་ར་བའི་ཚེས་བརྒྱད་ཀྱི་མཚན་མོ་སྤྱིལ་
པོ་གཞལ་མེད་ཁང་དུ་སྤྲུལ། དེའི་དབུས་སུ་འཇམ་པའི་རྡོ་རྗེ་ལྷ་བཅུ་དགུའི་དཀྱིལ་
འཁོར་བཞུགས་པ་མངོན་སུམ་དུ་བསྟན་ནས། བཙུན་པ་དེའང་དཀྱིལ་འཁོར་གྱི་དྲུང་
-414-

གསང་འདུས་ཡེ་ཤེས་ཞབས་ཀྱི་རྣམ་ཐར་དང་བརྒྱུད་པའི་རིམ་པ།
དུ་སྔར་གྱི་རྣམ་པ་དེ་ཉིད་ཀྱིས་བཞུགས་ནས། སློབ་དཔོན་ལ་ཁྱོད་ང་ལས་དབང་
ལེན་ནམ། དཀྱིལ་འཁོར་ལས་ལེན་ཞེས་དྲིས་པས།
སློབ་དཔོན་གྱིས་དཀྱིལ་འཁོར་
ཡང་བཙུན་པ་དེ་ཉིད་ཀྱི་སྤྲུལ་པ་ཡིན་པར་དགོངས་བཞིན་དུ། ལྷའི་རྣམ་པ་ལ་མོས་
པར་གྱུར་ནས། དཀྱིལ་འཁོར་ལས་དབང་ལེན་པར་ཞུས་པས། འོ་ན་ལོངས་ཤིག་
ཅེས་གསུངས་ནས། དཀྱིལ་འཁོར་ལས་དབང་ཡོངས་སུ་རྫོགས་པར་བླངས་སོ། །ལོ་
རྒྱུས་གཞན་ལས་ནི། དཀྱིལ་འཁོར་ལས་དབང་ལེན་ཞེས་ཞུས་པས། དཀྱིལ་འཁོར་
མི་སྣང་བར་གྱུར་ནས། དེར་དཀྱིལ་འཁོར་བཙུན་པས་སྤྲུལ་པར་དགོངས་ནས་ཕྱག་
བཙལ་ཏེ། ཁྱོད་ནི་སེམས་ཅན་ཀུན་གྱི་ཡབ་སྟེ་ཡུམ་ཡང་ཡིན་ཞེས་པ་ལ་སོགས་པས་
བསྟོད་ནས་བཟོད་པར་གསོལ་ཞིང༌་། གསོལ་བ་བཏབ་པ་དང་། ཐོ་རངས་ཐུགས་
ཀ་ནས་དཀྱིལ་འཁོར་སྤྲོས་ཏེ། འཛུམ་པ་མཛད་ནས་ལེགས་ཞེས་གསུངས་ནས་དབང་
བསྐུར་བ་མཛད་དོ་ཞེས་གྲག་གོ། །དེ་ནས་གསང་བ་འདུས་པའི་དོན་བསྡུས་པ་ཞལ་
གྱི་ལུང་ལ་སོགས་པ་བརྩམས་ཤིང༌། རྒྱུད་ཀྱི་དཀའ་བའི་གནས་ཐམས་ཅད་རྟོགས་
པར་མཛད་དོ། །དེར་སློབ་དཔོན་ཐུགས་ཚིམ་ཞིང་མཉེས་ནས། ད་བདག་གིས་
ཡོན་ཞིག་འབུལ་བར་འཚལ་བས། ཅི་བཞེད་ཅེས་ཞུས་པས།
གང་ཡང་མི་འདོད་
གསུང་ངོ་། །ཅིས་ཀྱང་བཞེད་པར་ཞུ་ཞེས་གསོལ་བས། འོ་ན་ནམ་མཐོང་བ་དང་
ཕྱག་འཚལ་བའི་ཡོན་དེ་ཕུལ་ཅིག་གསུངས་ནས། སློབ་དཔོན་གྱིས་ཀྱང་དེ་ཉིད་དམ་
བཅས་ནས་ཡོན་ཕུལ་ལོ། །དེ་ནས་བཙུན་པ་དེའི་ཞལ་ནས། ཁྱོད་ཀྱང་ཟས་ཀྱི་སྤྱོད་
པ་དང་། །ང་ལ་ཅུང་ཟད་འཁྲུལ་རྟོག་པས། །གཟུགས་ཅན་ཕུང་པོ་རང་ཉིད་
ཀྱིས། །ཚེ་འདི་ཉིད་ལ་འགྲུབ་མི་འགྱུར། །ཡིད་ནི་རྡོ་རྗེའི་སྐུར་གྱུར་ནས། །བར་
དོ་ཉིད་དུ་གྲོལ་བར་འགྱུར། །ཞེས་གསུངས་ནས། ད་ཁྱོད་ཀྱིས་བསྒྲུབ་པ་བྱས
ཀྱང་། ཚེ་འདི་ལ་འཚང་རྒྱ་བར་མི་འགྱུར་གྱིས།
བཤད་པས་གཞན་ལ་ཕན་པར་
415

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
གྱིས་ཤིག་དང༌། བར་དོར་གྲོལ་བར་འགྱུར་རོ། །ཞེས་གསུངས་ནས་མི་སྣང་བར་
གྱུར་ཏོ། །དེར་སློབ་དཔོན་གྱིས་རྡོ་རྗེ་གདན་གྱི་བྱང་ཤར་རི་བོའི་ཕུག་ཅེས་བྱ་བ་ན་
ཆོས་ཀྱི་མྱུ་གུ་ཞེས་བྱ་བར་བཞུགས་པ་དང༌་། སངས་རྒྱས་ཡེ་ཤེས་ཞབས་ཀྱིས་འཇམ་
པའི་དབྱངས་ལས་མངོན་སུམ་དུ་དབང་ཐོབ་ཅིང་། ཆོས་མ་ལུས་པ་གསན་ཞེས་པའི་
སྒྲ་གྲགས་པས་འཇིག་རྟེན་ཁྱབ་ནས། རྒྱལ་པོ་དང་། པཎྜི་ཏ། སློབ་དཔོན་ལ་སོགས་
པ་དཔག་ཏུ་མེད་པ་འདུས་སོ། །དེ་དག་ལའང་སྐལ་བ་དང་ལྡན་པ་རྣམས་ལ་དབང་
བསྐུར་ནས། འཇམ་པའི་དབྱངས་ཀྱི་དགོངས་པ་དང༌། མཐུན་པའི་རྒྱུད་ཉིད་
དང་། ཞལ་གྱི་ལུང་ལ་སོགས་པ་གནང་ཞིང༌། གནས་གཞན་དག་ཏུའང་གཤེགས་
ཤིང་བཤད་པ་མཛད་དོ། །དེ་ནས་སྔར་གྱི་སློབ་དཔོན་བ་ལི་ཏའང་བྱོན་ནས་ཆོས་
གསན་པར་བཞེད་པ་དང༌་།
སློབ་དཔོན་གྱིས་ཁྱེད་ངའི་སློབ་དཔོན་ཡིན་པས་ཆོས་
འཆད་པ་མི་འཐད་གསུངས་ནས། འབེལ་གཏམ་གྱིས་ཐེ་ཚོམ་རྣམས་ཆོད་པར་མཛད་
ནས། དེའི་དོན་དུ་སྒྲུབ་པའི་ཐབས་ཀུན་ཏུ་བཟང་པོ་མཛད་དོ། །སྤྱིར་སློབ་དཔོན་
གྱིས་ལུང་དང་མཐུན་པའི་(༢༡༦)ཆོས་བཅུ་བཞི་མཛད་དེ།
ཀུན་ཏུ་བཟང་པོའི་སྒྲུབ་
ཐབས། ཀུན་ཏུ་བཟང་མོའི་སྒྲུབ་ཐབས་སྦྱིན་སྲེག་གི་ཆོ་ག །གཏོར་མ། ཚོགས་
འཁོར། དཀྱིལ་འཁོར་གྱི་ཆོ་ག་ཉིས་བརྒྱ་ལྔ་བཅུ་པ། ཡེ་ཤེས་ཆེན་པོ། ཚིགས་སུ་
བཅད་པའི་མཛོད། གྲོལ་བའི་ཐིག་ལེ། བདག་བསྒྲུབ་པ། བྱང་ཆུབ་ཀྱི་སེམས་ཀྱི་
ཐིག་ལེ། དཔལ་བཤེས་ཀྱི་རྣམ་བཤད་བཞི་པ་ལ་འཇུག་པ། ཆུ་སྦྱིན་གྱི་སྒྲུབ་ཐབས་
རྣམས་སོ། །དེ་ལྟར་སློབ་དཔོན་གྱིས་བཤད་པ་དང་།
བསྟན་བཅོས་མང་དུ་མཛད་
པས། སློབ་མ་དཔག་ཏུ་མེད་པ་བྱུང་ལ། དེ་རྣམས་ལས་མཆོག་ཏུ་གྱུར་པ་ནི་བཅོ་
བརྒྱད་ཡོད་ཅིང༌། མཐོང་བའི་ཆོས་ལ་མྱ་ངན་ལས་འདས་པ་བཞི་ཡོད་དེ། མར་
མེ་མཛད་བཟང་པོ། རབ་ཏུ་ཞི་བའི་བཤེས་གཉེན། སྒྲ་གཅ